[{"text_idx": "#000001", "text": "Tehtud on foto kas 1960ndatel vo\u0303i 1970ndatel. Maja sai veeva\u0308rgi alles millalgi 1980ndate lo\u0303pus ja sedagi ainult kraani na\u0308ol \u2013 solk tuli ikka a\u0308mbriga taha aeda tassida, kus asus nn pru\u0308gima\u0308gi."}, {"text_idx": "#000003", "text": "Teine na\u0308htus oli paagiga veeauto, mis ko\u0303ik need ta\u0308navad, mis u\u0308ldisesse linna veeva\u0308rki veel haaratud ei olnud, la\u0308bi so\u0303itis. Enne veeauto tulekut sa\u0308titi eriva\u0308rvilised emaileeritud a\u0308mbrid juba treppidele valmis. Veeauto tulekut oli aga kuulda juba paralleelta\u0308navast, sest iga kord peatudes, lasi auto pika signaali, et rahvas teaks a\u0308mbritega va\u0308lja joosta. No ja kui auto kohal, mindi naabritega vaheldumisi oma pangesid ta\u0308itma. Tihti sai vesi enne veeauto ja\u0308rgmist ku\u0308lastust otsa ja siis aitaski ha\u0308dast va\u0308lja kolonka."}, {"text_idx": "#000004", "text": "Fotol on veel na\u0308ha, kui roheline ja varjulisem ta\u0308nav vanasti oli. Ta\u0308naseks on sa\u0308ilinud ainult u\u0308ks puu \u2013 pa\u0308ike sirab suvel koguaeg lagipa\u0308he."}]